Katrin Bauerfeind

D **Katrin Sybille Bauerfeind** (* 21. Juli 1982 z Oole) isch e dütschi Journalistin, Färnsehmoderatorin bi private und öffentlich-rächtliche Sänder, Entertaineri, Buchautorin und Schauspileri.

## Läbe
D Bauerfeind isch als Einzelchind z Oole ufgwachse, wo si au s Abi gmacht het. Vo 2003 bis 2007 het si Technikjournalismus an de Hochschuel Bonn-Rhein-Sieg z Sankt Augustin studiert und het mit eme Diplom abgschlosse.

Währed em Studium isch si bimene Casting im Oktober 2005 für di täglichi Internet-TV-Sändig *Ehrensenf* under 20 wytere Bewärberinne usgsuecht worde. Vo Novämber 2005 bis Juni 2007 het si *Ehrensenf* moderiert. D Sändig het 2006 de Lead Award i de Kategory *WebFeature des Jahres*, de Grimme Online Award i de Kategory Kultur und Unterhaltig und de Publikumspriis gwunne. Am 29. März 2007 het d Bauerfeind i de Kategory *people* de *New Media Award* übercho.
Währed irere Zyt bi *Ehrensenf* isch si usserdäm für de Radiosänder 1 Live tätig gsi.

Iren erste Färnsehuftritt het si im Februar 2007 gha. Für 3sat het si s tägliche Berlinale-Journal moderiert. Nachhär sind Uftritt i de Sändige *TV total* (Pro Sieben) und *Harald Schmidt* (ARD) dezuecho.

Im Juni 2007 isch si für de rbb als Moderatorin vonere Usgaab vom Kulturmagazin *Stilbruch* und vom 13.&nbsp;Septämber 2007 bis zum 31.&nbsp;Jänner 2008 bim Magazin *Polylux* im Ersten im Yysatz gsi.

2008 und 2009 het si fürs ZDF d Berlinale-Eröffnigsgala und Priisverleihig moderiert. Äbefalls 2008 und 2009 isch si inere Reisesändig vo 3sat z gseh gsi, wo als Wettränne vo Berlin uf Moskau bzw. vo Ljubljana uf Istanbul konzipiert worden isch.

Währed de Fuessball-EM 2008 het si im ZDF d Sändige *Schweiz von A bis Z* und *Österreich von A&nbsp;bis&nbsp;Z* moderiert und di beide Länder humorvoll vorgstellt. Am 2.&nbsp;Juni 2009 het si vor de Europawahl die Sändig *EU von A-Z* usgstrahlt worde, i dere d Moderatorin di Europäischi Union präsentiert het.
Am 28.&nbsp;Novämber 2010 isch uf 3sat die Sendung *Deutschland von A-Z* gloffe, wo für ne Grimme-Priis i de Kategory Unterhaltig nominiert worden isch.

Am 3.&nbsp;Oktober 2008 het si bi 3sat de Themetag *ausgeSCHLAFEN* moderiert. D Bauerfeind het deby usprobiert, wie sich Schlafmangel uf de Körper uswürkt. Für das isch si 24 Stunde vor dr Ufzeichnig wach gsi und het währed 24 Stund live moderiert. D Zueschauer hend s Experimänt übers Internet chönne mitverfolge.

Zwüsched 2009 und 2013 het si uf 3sat *Bauerfeind* moderiert, es eigets Popkulturmagazin. Vo 2009 bis 2011 het si zum Late-Night-Sändigsteam vom Harald Schmidt ghört.

Im Mai 2011 het si mit irere Moderation bi de Verleihig vom 7.&nbsp;Henri-Nannen-Preises für Schlagziile gsorget. Für syni Antwort uf e Fraag vo de Katrin Bauerfeind uf de Bühni isch em Gwünner i de Kategory Reportage de Priis nachträglich aberchännt worde.

I de Sändig *3 nach 9* vom 14.&nbsp;Mai 2010 isch sie als Co-Moderatorin debii gsi. Vo März&nbsp;2008 bis Dezember&nbsp;2011 het si auf Radio Eins bim rbb im Wächsel mit de Anja Goerz d Sändig *Eine Stunde Zeit* für die Wuchezytig *[[Die Zeit]]* moderiert und 2011 bis 2013 het ZDFkultur di 14-täglichi Sändig *Bauerfeind 28:30* zeigt. Das isch d Langversion vo de Interviews für ires Magazin *Bauerfeind* gsi. D Sändig isch immer 28 Minute und 30 Sekunde lang gsi. Am 26.&nbsp;August 2013 het si mit em Ingo Zamperoni d Politshow *Überzeugt uns! Der Politiker-Check* im Erste moderiert. Von April 2014 bis Dezember 2016 war sie Protagonistin der bei 3sat ausgestrahlten Sendung *Bauerfeind assistiert...*. Im August 2014 het si mit em Jan Böhmermann, de Palina Rojinski und em Jan Köppen drü Probesändige vo de abgsetzte Comedy-Sändig *Was wäre wenn?* bei RTL moderiert.

Syt März 2018 het d Bauerfeind en Podcast under em Titel *Frau Bauerfeind hat Fragen*. Syt Februar 2019 moderiert si d Talkshow *[[Bauerfeind – Die Show zur Frau]]* bim MDR und One. Am 23. September 2019 het de Streamingdienst Joyn di ersti Staffle vo de Comedy-Färnsehserii *[[Frau Jordan stellt gleich]]*. D Katrin Bauerfeind spilt d Hauptrolle als Gliichstelligsbeufträiti. Bi Pro Sieben moderiert si d Finalrundi vo de Quizsändig *[[Wer stiehlt mir die Show?]]*, wo syt Aafang 2021 lauft.

## Filmografy
* 2010: *Liebe und andere Delikatessen*, Gastuftritt
* 2012: *Halbe Hundert*
* 2013: *König von Deutschland*
* 2014: *Zorn* (Färnsehreihe; Folge: *Zorn – Tod und Regen|Tod und Regen*)
* 2014: *Nachtschicht* (Färnsehreihe; Folge: * Wir sind alle keine Engel*)
* 2016: *Der Zürich-Krimi* (Färnsehreihe; Folg: *Borcherts Fall*)
* 2017: *You Are Wanted* (Amazon-Serie)
* 2019: *Spuren des Bösen* (Färnsehreihe; Folg: *Sehnsucht*)
* sit 2019: *Frau Jordan stellt gleich* (Färnsehserii)
* sit 2021: *Wer stiehlt mir die Show?* (Moderatorin im Finale)

## Hörspiil
* 2020: *Die Yogalehrerin* von Olli Schulz und Jan Böhmermann als *Antje Wehlers*

## Büecher

* 
* 
* 

## Weblink

* Offizielle Website
* 
* Agenturprofil bei der Agentur *Above The Line*, abgerufen am 20. Oktober 2020
* Bauerfeind – Die Show zur Frau bei fernsehserien.de

## Einzelnachwys